stanford-oval/wikipedia huggingface dataset:
Hankajärvi (Tampere)

| Hankajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°39′58″N, 24°05′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  Myllyoja 
Järvinumero:  35.392.1.007
Mittaustietoja
Pinnankorkeus:  133,8 m  
Rantaviiva:  10,3068 km  
Pinta-ala:  1,04705 km²  
Tilavuus:  0,0109617 km³  
Keskisyvyys:  10,47 m  
Suurin syvyys:  37,36 m  
Saaria:  11 
 fiHankajärvi 
Hankajärvi  on Pirkanmaalla Tampereen Viitapohjalla sijaitseva järvi.
Maantietoa

Järven pinta-ala on 105 hehtaaria eli 1,05 neliökilometriä. Se on 2,1 kilometriä pitkä ja 900 metriä leveä. Metsäjärven muoto on melko selkeä, mutta siitä työntyy länteen yli 800 metriä pitkä lahti, joka on kahdesta kohtaa alle 20 metriä leveä. Lahtea kutsutaan Myllyvuolteeksi.
Siinä on laskettu olevan 11 saarta. Niiden yhteispinta-ala on 2,0 hehtaaria, mikä on noin 2,1 prosenttia järven kokonaispinta-alasta. Isosaari on 1,5 hehtaarin suuruinen, muista saarista 6 on yli aarin ja loput 4 ovat alle aarin kokoisia. Muita karttaan nimettyjä saaria ovat Mäntysaari, Laivasaari ja Martinsaari.
Järvi on luodattu ja siitä on julkaistu syvyyskartat. Järven tilavuus on 11 miljoonaa kuutiometriä eli 0,011 kuutiokilometriä. Sen keskisyvyys on 10,5 metriä ja suurin syvyys on 37,4 metriä. Järvessä on kaksi erillistä syvännettä. Martinsaaren ja Laivasaaren välissä sijaitsee yli 20 metriä syvä syvänne. Isosaaren eteläpuolella lähellä järven etelärantaa sijaitsee järven pääsyvänne. Sen 30 metriä ilmoittavan syvyyskäyrän ympäröimä alue on 1,1 kilometriä pitkä. Syvin kohta sijaitsee sen itäpäässä juuri Isosaaren eteläpuolella. Syvänne on merkki Paarlahdelta alkavasta liuskeisen kallioperän ruhjeista, joka haarautuu Viitapohjalla eri itäisiin sivusuuntiin. Yksi ruhjelinja kulkee Hankajärven yli itään ja jatkaa siellä Pukalan poikki.
Järven rantaviivan pituus on 10 kilometriä, josta saarten rantaviivan yhteispituus on 1,6 kilometriä. Sen rannat ovat metsämaata. Vain järven pohjoisrannalla on pysyvää asutusta. Rannoille on rakennettu yli 15 vapaa-ajan asuntoa. Kaikki rannoille johtavat tiet tulevat Viitapohjalta. Oriveden kuntaraja ohittaa järven 100 metriä sen itäpuolelta.
Luontoarvoja

Karttoihin on merkitty sekä pohjois- että etelärannoille asti ulottuvat luonnonsuojelualueet.
Järven vedenlaatua on tutkittu 1960-luvulta asti ja nykyään sen vettä tutkitaan kolmen vuoden välein. Se on vähäravinteinen eli karu ja kirkasvetinen järvi. Järven puskurikyky happamoitumista vastaan on välttävä ja se happamoituu herkästi. Näin kävikin 1980-luvulla, jolloin ilasta saapuva hapan laskeuma oli suurimmillaan. Nykyään laskeuma on pienempi ja järven happamuus on tasaantunut neutraalin ja happaman välille. Vuoden 2014 tutkimuksissa havaittiin järven happipitoisuuden olevan hyvä kaikkina vuodenaikoina kaikissa vesikerroksissa. Järvessä viihtyvät myös lohikalat.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Lauttajärven–Hankajärven alueeseen (35.392) järvi kuuluu. Järven vedenpinnan korkeus on 133,8 metriä mpy.
Järveen on johdettu seitsemän lyhyttä metsäojaa, joista Sammallahteen laskeva Sammalsuon kuivatusoja on merkittävin. Pukalan lasku-uoma Pukalanjoki laskee järven itäpäähän. Myös Ahvenlammi (6 ha) laskee Pukalajoen kautta järveen. Muota suoraan Hankajärveen laskevia järviä tai lampia ei ole.
Järven lasku-uoma Myllyoja lähtee Myllyvuolteelta ja se laskee Iso-Viljamoiseen. Sen kuuluu Lauttajärven–Hankajärven alueeseen (35.392), jonka pääjoki laskee Savonkylän, Myllykylän ja Asuntilan läpi, ja laskee sitten Kaletonjärven alueen (35.391) Asuntilanjokea myöten Näsijärven Koljonselkään.
Historiaa

Vuoden 1954 ja 1957 peruskartoissa oli pohjoisrannan maatila järven ainoa. Rantaan ulottuva peltopalsta sijaitsi silloin myös järven lounaispäässä ja Sammalsuon eteläosan ojitetulla paikalla. Järvelle on merkitty ensimmäiset vapaa-ajan asunnot vasta vuoden 1973 ja 1975 karttoihin. Pohjoisrannan maatilan viljely jatkui vielä vuoden 1986 kartassa, mutta nykyään sen pellot ovat metsitettyjä.
Helsinki–Hollola

| Helsinki–Hollola Egotrippi |
| --- | --- | --- |

Studioalbumin tiedot
 Julkaistu: maaliskuu 2000
 Tuottaja(t): Lasse Kurki
 Tyylilaji: pop rock
 Kesto: 41.13
 Levy-yhtiö: Zen Garden
Listasijoitukset
  Suomen virallinen lista: 15.
Egotripin muut julkaisut
| Alter Ego 1998 | Helsinki–Hollola 2000 | Moulaa! 2001 |
Helsinki–Hollola on popyhtye Egotripin neljäs albumi. Se julkaistiin vuonna 2000. Levy oli ensimmäinen tuottaja Lasse Kurjen kanssa, joka on tuottanut yhtyeen kaikki albumit Helsinki–Hollolan jälkeen. Levyn mukana oli tietokoneella toimivaa multimediaa, joka sisälsi muun muassa tietoa yhtyeen jäsenistä, soinnut ja sanat levyn kappaleisiin, studiopäiväkirjan sekä ”Koivuniemen herra” -videon. Albumin nauhoituksia hidastutti alinomaa kaatuileva tietokone.
Albumi nousi Suomen virallisen listan sijalle 15.
Kappaleet

Sovitukset Egotrippi ja Lasse Kurki.
Sinä – 3.04 (säv. ja san. M. Kauste)
Umpikujassa – 3.02 (säv. ja san. Knipi)
Koivuniemen herra – 2.48 (säv. ja san. Knipi)
Lennokki – 4.40 (säv. Skele, Knipi, san. M. Kauste)
Käytettyä ilmaa – 3.10 (säv. ja san. M. Kauste)
Mitä susta mietin selkäsi takana vaikka kohdatessa hymyillään – 3.36 (säv. ja san. Knipi)
Tällaisena iltana – 2.57 (säv. ja san. Knipi)
Täytyy mennä – 3.00 (säv. ja san. Knipi)
Suljetuin silmin – 4.01 (säv. ja san. Knipi)
Asunto 35 – 3.08 (säv. ja san. Knipi)
Vuoristorata – 3.04 (säv. ja san. Knipi)
Täälläpäin – 4.17 (säv. ja san. M. Kauste)
Singlet

”Koivuniemen herra” (tammikuu 2000)
”Umpikujassa” (huhtikuu 2000)
”Tällaisena iltana” (kesäkuu 2000)
”Käytettyä ilmaa / Lennokki” (lokakuu 2000)
Kokoonpano

Mikki Kauste – laulu, piano, kosketinsoittimet
Knipi – kitara
Mikko Mäkelä – basso
Sampo Haapaniemi – rummut
Skele – kitara
Arvostelut

City.fi:
Soundi:
Aiheesta muualla

Helsinki–Hollola discogs.com -sivustolla
Harmony Corruption

| Harmony Corruption Napalm Death |
| --- | --- | --- |

Studioalbumin tiedot
 Julkaistu: 1. heinäkuuta 1990
 Tuottaja(t): Scott Burns, Napalm Death
 Tyylilaji: death metal, Grindcore
 Kesto: 41.02
 Levy-yhtiö: Earache Records, Combat Records
Napalm Deathin muut julkaisut
| Mentally Murdered 1989 | From Enslavement to Obliteration 1990 | Mass Appeal Madness 1991 |
Harmony Corruption on grindcore-yhtye Napalm Deathin vuonna 1990 julkaistu kolmas albumi.
Kappaleet

Vision Conquest – 2.42
If the Truth Be Know – 4.12
Inner Incineration – 2.57
Malicious Intent – 3.26
Unfit Earth – 5.03
Circle of Hypocrisy – 3.15
The Chains that Blind Us – 4.08
Mind Snare – 3.42
Extremity Retained – 2.01
Suffer the Children – 4.21
Hiding Behind (CD bonus track) – 5.15
Kokoonpano

Mark Greenway - laulu
Jesse Pintado - kitara
Mitch Harris - kitara
Shane Embury - basso
Mick Harris - rummut
Aiheesta muualla

Harmony Corruption Discogsissa. (englanniksi)
Albumi Harmony Corruption Encyclopaedia Metallum -sivustolla (englanniksi)
Hello! Morning

| Hello! Morning> ハロー！モーニング |
| --- | --- |
Tyyli:  viihde
Kestoaika:  44 min
Luoja(t):  TV Tokyo Medianet Inc.
Pääosissa:  Morning Musume
Alkuperämaa:  Japani
Alkuperäiskieli:  japani
Verkko:  TXN
Esitetty:  2. huhtikuuta 2000 – 1. huhtikuuta 2007
Hello! Morning (ハロー！モーニング。, harō mōningu) oli japanilaisen TV Tokyo -kanavan viikoittainen televisiosarja, jossa esiintyi Hello! Projectin pääryhmä Morning Musume. Ohjelman nimi lyhennetään usein muotoon Haro Moni (ハロモニ。, HaroMoni).
Ohjelman kuudetta alkavaa vuotta juhlistettiin kahden erikoisjakson verran 16. huhtikuuta 2006 ja 23. huhtikuuta 2006. Ohjelmajaksot nauhoitettiin Tokion Tokio DisneylandWalt Disney Worldissa.
Sarjan korvasi samantapainen sarja HaroMoni@ 1. huhtikuuta 2007.
Esitysajat TXN TV-asemilla

Ajat Japanin normaaliaikaa (JST):
TV Tokyo (Kantōn alue) ja TVQ Kyushu Broadcasting (Fukuokan prefektuuri)
sunnuntaisin 11:30 - 12:24
TV Osaka (Osakan prefektuuri)
sunnuntaisin 6:00 - 6:54 (viikkoa myöhemmin)
TV Aichi (Aichin prefektuuri)
sunnuntaisin 10:30 - 11:30 (viikkoa myöhemmin)
TV Setouchi (Okayaman prefektuuri ja Kagawan prefektuuri)
perjantaisin 00:58 - 01:58 (12 päivää myöhemmin)
TV Hokkaido (Hokkaidon prefektuuri)
perjantaisin 01:00 - 02:00 (12 päivää myöhemmin)
Sisältö

Ohjelma sisältää vaihtelevan määrän haastatteluja, komiikkaa, kilpailuja ja esityksiä.
Sisältö > Nykyiset

Hello! Morning Teatteri, "Koen-dori San-chome" (ハロモニ。劇場 公園通り三丁目)
Turn Dori Chicken (ターン鳥チキン)
Sisältö > Päättyneet

Hello! Project -uutiset (ハロプロニュース)
Hello! Project -katsaus (ハロプロワイド)
Hello! Project -tunti (ハロプロアワー)
Gomaki-pingviinin tarina (ゴマキペンギン物語, Gomaki Pengin Monogatari)
Gomaki-varpusen hoitopäiväkirja (ゴマキスズメの子育て日記, Gomaki Suzume no Kosodate Nikki)
Hawaijin Tytöt (ハワイヤ~ン娘。, Hawaian Musume)
Liity Havaijin Tyttöihin! (めざせ!ハワイヤ~ン娘。, Mezase! Hawaian Musume)
Pyōn-Seijin (ぴょ~ん星人)
Mini Moni esittää: Kapan matka (ミニモニ。河童の花道)
Mini Moni esittää: Neljä pappia (ミニモニ。四休さん)
Edelläkävijänä Risa Niigakin koulussa (魁!!新垣塾)
Hello! Morning teatteri (ハロモニ。劇場)
"Kunnes bussi saapuu" (バスがくるまで)
"Mo-äidit illalla" (昼下がりのモーママたち)
"Eki-mae Kobanin tarina" (駅前交番物語, Ekimae Kōban Monogatari)
Kirjoita Totiselle Prinsessalle! (投稿!笑わん姫, Tōkō! Warewa'n Hime)
Maan taistelijat W (地球戦士W, Chikyō Senshi W)
Ota minut treffeille (私をデートに連れてって♥)
Hello! Morning koulu (ハロモニ。アカデミー)
Urooboe Seminar (うろおぼえゼミナーる)
Eric Kamezon päivittäiset kiitokset! (エリック亀造の毎度ありぃ!, Erikku Kamezo no Maido arii)
Aiheesta muualla

Ohjelman viralliset Internet-sivut
Hello! Morning -jakso-opas
Ohjelman tekstitys (englanniksi)
Howard K. Smith

| Howard K>  Smith |
| --- | --- |
 Smith (vas.) ja William Lawrence vuonna 1968.
Henkilötiedot
Syntynyt: 12. toukokuuta 1914 Ferriday, Louisiana, Yhdysvallat
Kuollut: 15. helmikuuta 2002 (87 vuotta) Bethesda, Maryland
Kansalaisuus:  yhdysvaltalainen
Ammatti:  toimittaja
Howard Kingsbury Smith (12. toukokuuta 1914 Ferriday, Louisiana – 15. helmikuuta 2002 Bethesda, Maryland) oli yhdysvaltalainen radio- ja televisiotoimittaja ja yksi niin sanotun Murrow’s Boysin jäsenistä.
Toimittajanuransa Smith aloitti United Press Internationalilla Lontoossa syyskuussa 1939, toisen maailmansodan juuri alettua. Seuraavassa tammikuussa hän siirtyi Berliiniin ja siellä alkuvuodesta 1941 paikalliseen CBS:n toimistoon. Berliinin hän jätti 6. joulukuuta samana vuonna, viimeisenä yhdysvaltalaisena kirjeenvaihtajana. Tämän jälkeen hän Sveitsistä käsin raportoi tapahtumista miehitetyssä Euroopassa ja 1944–1945 seurasi liittoutuneiden etenemistä. Berliiniin Smith palasi toukokuussa 1945.
Sodan jälkeen Smith jatkoi CBS:n ulkomaankirjeenvaihtajana radiossa ja televisiossa. Vuonna 1960 hän toimi puheenjohtajana ensimmäisessä järjestetyssä Yhdysvaltain presidenttiehdokkaiden televisioväittelyssä John F. Kennedyn ja Richard Nixonin välillä. Hän myös voitti useita palkintoja dokumenteistaan. Smithin ura oli nousujohteinen, mutta vuonna 1962 hän joutui ongelmiin vahvojen mielipiteidensä takia. Smith vastusti jyrkästi rotuerottelua ja olisi halunnut päättää aihetta käsittelevän dokumenttinsa Who Speaks for Birmingham? lainaukseen Edmund Burkelta: ”The one thing necessary for the triumph of evil is for good men to do nothing” (suom. Paha saa vallan, koska hyvät ihmiset eivät tee mitään). Sitaatti leikattiin pois valmiista ohjelmasta, ja raivoissaan ollut Smith valitti asiasta CBS:n hallituksen puheenjohtajalle William S. Paleylle. Lounastapaamisen päätteeksi Smith erotettiin työstään. Hän kommentoi myöhemmin asiaa sanoen: ”jos haluat tulla erotetuksi, niin tee se tyylillä”.
Smith siirtyi ABC:lle, mutta myös siellä hän ajautui ongelmiin uutisoinnistaan Richard Nixonin tappiosta Kalifornian kuvernöörinvaalissa 1962, ja tulevina vuosina häntä alettiin enenevässä määrin pitää ennustamattona uutiskommentaattorina. 1970-luvulla hän esiintyi useissa elokuvissa cameoroolissa. Niiden joukossa olivat muun muassa Valtapeli (1972), Kasvot kuvaruudussa (1976) ja Kolmannen asteen yhteys (1977). Smith jäi eläkkeelle ABC:ltä vuonna 1979, ja hän kuoli vuonna 2002.
Aiheesta muualla

the Museum of Broadcast Communications: Howard K. Smith (Arkistoitu – Internet Archive). (englanniksi)
Howard K. Smith Internet Movie Databasessa. (englanniksi)
Hurskainen

Hurskainen on suomalainen sukunimi, joka on muun muassa seuraavilla henkilöillä:
Antti Hurskainen (s. 1986), kirjailija
Arvi Hurskainen (s. 1941), kielitieteilijä, Afrikan kielten ja kulttuurien tutkija
Hanna Hurskainen (s. 1989), koripalloilija
Henri Hurskainen (s. 1986), ruotsalainen sulkapalloilija
Juho Hurskainen, tenorisaksofonisti
Jussi Hurskainen (s. 1989), pesäpalloilija
Lassi Hurskainen (s. 1987), jalkapallomaalivahti
Markus Hurskainen, kondiittori, ravintoloitsija ja ruokakirjailija
Sinikka Hurskainen (ent. Hurskainen-Leppänen, s. 1951), SDP:n kansanedustaja
Topi Hurskainen (s. 1993), pesäpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hurskaus

Hurskaus on useimmiten kristinuskossa käytetty termi. Hurskas voi tarkoittaa väärän vastakohtaa. Raamatun mukaan ihminen joka on hurskas, elää noudattaen Jumalan käskyjä ja elää hänelle kuuliaista ja pyhää elämää.
Hirmulinnut

| Hirmulinnut |
| --- | --- |
 Phorusrhacos longissimus -lajin kallo.
 Paleoseeni-Plioseeni 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes
Heimo::  Hirmulinnut Phorusrhacidae  Ameghino, 1889
Katso myös
   Hirmulinnut Wikispeciesissä   Hirmulinnut Commonsissa 
Infobox OKNimi-testi OK: 
Hirmulinnut[lähde? ] (Phorusrhacidae) oli lintuihin kuulunut heimo, johon kuului joukko suurikokoisia lihaa syöneitä lentokyvyttömiä lajeja. Ne kehittyivät paleoseeni-ajan Etelä-Amerikassa, jossa ne olivat pitkään muutamien pussieläinlajien ohella hallitsevia petoeläimiä. Hirmulintujen koko vaihteli yhdestä metristä kolmeen metriin. Suuressa Amerikan eläimistönvaihdossa noin 3 miljoonaa vuotta sitten ne olivat ainoita suuria Etelä-Amerikasta lähtöisin olleita petoeläimiä, jotka levisivät onnistuneesti Pohjois-Amerikkaan. Niiden on usein väitetty selvinneen Amerikassa ihmisten tuloon saakka, mutta niiden jäännöksistä tehtyjen arvioiden mukaan viimeinen laji, Titanis, hävisi noin 1,8 miljoonaa vuotta sitten. Vuonna 2006 löydetyn hirmulintulaji Kelenken kallo on suurin koskaan löydetty linnun kallo: se on 71 senttimetriä pitkä, josta nokan osuus on 46 senttimetriä.
Luokittelu

Hirmulinnut on perinteisesti luokiteltu kuuluviksi kurkilintuihin, mutta myös kokonaan uuden lahkon perustamista on ehdotettu. Herculano Alvarengan ja Elizabeth Höflingin vuonna 2003 tekemän jaon mukaan hirmulintuihin kuuluu 5 alaheimoa, 14 sukua ja 18 lajia.
alaheimo Brontornithinae
suku Brontornis (Mioseeni, Argentiina)
suku Paraphysornis (Oligoseeni-Mioseeni, Brasilia)
suku Physornis (Oligoseeni, Argentiina)
alaheimo Phorusrhacinae
suku Devincenzia (Mioseeni-Plioseeni, Argentiina ja Uruguay)
suku Kelenken (Mioseeni, Argentiina)
suku Phorusrhacos (Mioseeni, Argentiina)
suku Titanis (Plioseeni-Pleistoseeni, Argentiina)
alaheimo Patagornithinae
suku Patagornis (Mioseeni, Argentiina)
suku Andrewsornis (Oligoseeni, Argentiina)
suku Andalgalornis (Mioseeni-Plioseeni, Argentiina)
alaheimo Psilopterinae
suku Psilopterus (Oligoseeni, Argentiina)
suku Procariama (Mioseeni, Argentiina)
suku Paleopsilopterus (Paleoseeni, Brasilia)
alaheimo Mesembriornithinae
suku Mesembriornis
Henrik Porkka

Henrik Porkka (s. 14. tammikuuta 1998) on suomalainen lentopalloilija. Karhulan Veikkojen kasvatti pelasi kaudet 2016–2018 lentopallon Mestaruusliigassa kuopiolaisen LEKA Volleyn riveissä. Kesällä 2018 hän siirtyi Hurrikaani-Loimaan joukkueeseen. Aiemmin urallaan hän on pelannut Lentopalloliiton valmennuskeskuksen riveissä lentopallon 1-sarjassa sekä edustanut muun muassa junioritasolla Keimolan Kaikua.
Porkka valittiin Suomen miesten lentopallomaajoukkueen maajoukkueryhmään keväällä 2016, vaikka hän ei tällöin ollut pelannut ainuttakaan liigaottelua. Hänet valittiin vuoden 2018 MM-kisajoukkueeseen ja ennen MM-kisoja hän on pelannut 37 maaottelua. LEKA Volleyn päävalmentaja Lauri Hakala on kuvaillut Porkkaa yhdeksi Suomen lupaavimmaksi keskitorjujaksi. Porkka on 202 cm pitkä. Hän on voittanut lentopallon A-junioreiden SM-kultaa vuosina 2015 ja 2016. Molemmissa lopputurnauksissa hänet valittiin turnauksen All Stars -ryhmään.
Horten (sukunimi)

Horten on saksankielinen sukunimi, joka on muun muassa seuraavilla henkilöillä:
Reimar Horten (1915–1994), saksalainen lentäjä ja lentokonesuunnittelija
Walter Horten (1913–1998), saksalainen lentäjä ja lentokonesuunnittelija, Reimar Hortenin veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Harmony of Struggle

| Harmony of Struggle Clandestine Blaze |
| --- | --- | --- |

Studioalbumin tiedot
 Äänitetty : tammikuu 2013
 Julkaistu: 31. toukokuuta 2013
 Formaatti: CD, LP, MCD
 Tyylilaji: black metal
 Kesto: 39.02
 Levy-yhtiö: Northern Heritage
Clandestine Blazen muut julkaisut
| Falling Monuments 2010 | Harmony of Struggle 2013 | New Golgotha Rising 2015 |
Harmony of Struggle on Clandestine Blazen seitsemäs studioalbumi, joka julkaistiin vuonna 2013 levymerkillä Northern Heritage.
Albumin kansikuvan maalauksen on toteuttanut Jukka Siikala.
Kappaleet

Memento Mori – 1.35
White Corpse – 4.49
Myth Turned Alive – 4.51
Face of Granite – 2.45
Messiah for the Dying World – 6.09
Wings of the Archangel – 6.45
Memento Mori II – 4.26
Autumn of Blood and Steel – 4.39
Memento Mori III – 3.03
Kokoonpano

Mikko Aspa – laulu, kaikki instrumentit
Arvostelut

Imperiumi.net:
Blackmetalreviews.com: 666/666
Aiheesta muualla

Albumi Harmony of Struggle Encyclopaedia Metallum -sivustolla (englanniksi)
Harmony of Struggle discogs.com -sivustolla (englanniksi)
Impivaaran jäähalli

| Impivaaran jäähalli |
| --- | --- |

Rakennuksen tiedot
Sijainti:  Eskonkatu 1, 20320 Turku
Avattu:  1982
Remontoitu:  2008
Omistaja:  Turun kaupunki
Käyttäjät
 TPS, Kiekko-67 
Katsojakapasiteetti
 300 
Lisää rakennusartikkeleitaArkkitehtuurin teemasivulla
Impivaaran jäähalli on vuonna 1982 valmistunut kahden kaukalon jäähalli Turussa, Kaerlan kaupunginosassa Impivaaran liikuntakeskuksessa. Jäähallia käyttävät Kiekko-67, TPS:n juniorit, taitoluistelijat ja koulu- ja päiväkotiryhmät.
Horta (ruoka)

| Horta |
| --- | --- |
 Horta eli höyrytettyjä villiruohoja oliiviöljyssä.
Alkuperä
Alkuperämaa:  Kreikka
Tiedot
Ruokalaji:  alkuruoka
Pääainesosat:  villiruohot, oliiviöljy, sitruunamehu
Horta (kreik. χόρτα, chórta) tarkoittaa kreikassa yleisesti villiyrttejä. Kreikkalaisessa keittiössä horta (χόρτα βραστά, chórta vrastá, ”keitetyt yrtit”) viittaa myös suppeammin tiettyyn ruokalajiin, höyrytettyihin ”villiruohojen” lehtiin, jotka maustetaan kreikkalaisella oliiviöljyllä sekä sitruunamehulla. Villiruohot voivat olla esimerkiksi amarantin, endiivin, portulakan, punajuuren, sareptansinapin, sikurin, villipinaattin tai voikukan lehtiä. Horta kuuluu usein alkuruokiin tai se voi olla suurempana annoksena kevyt pääruoka. Hortaa syödään yleensä kylmänä.
Villiyrttien kerääminen eli suomalaisittain ”hortoilu” kuuluu oleellisesti perinteiseen kreikkalaiseen ruokakulttuuriin.
Humppa-Veikot keikalla

| Humppa-Veikot keikalla Humppa-Veikot |
| --- | --- | --- |

Humppa-Veikot keikalla
Studioalbumin tiedot
 Julkaistu: 1973
 Formaatti: LP-levy
 Kesto: 33.09
 Levy-yhtiö: CBS
Humppa-Veikkojen muut julkaisut
| Yleisön pyynnöstä: Humppa-Veikot solisteineen 1972 | Humppa-Veikot keikalla 1973 | Humppa-Veikot vauhdissa 1975 |
Humppa-Veikot keikalla on suomalaisen Humppa-Veikot-yhtyeen studioalbumi vuodelta 1973. Levyllä soittavat Ingmar Englund (kitara ja banjo), Pauli Granfelt (viulu ja trumpetti), Josef Kaartinen (saksofoni), Eino Katajavuori (ksylofoni), Yrjö Luukkonen (harmonikka), Gösta Möller (tuuba) ja Kullervo Linna (rummut).
Kappaleet

Vanhat toverit – 2.53
Silmät tummat kuin yö – 2.58  (Henry Theel)
Kai nään sun ensi vuonnakin – 2.01  (Henry Theel)
Muistoja Karjalasta – 2.08  (Pentti Tuominen)
Karjalan Katjuusa – 2.31  (laulusolisti Pentti Tuominen)
Laitakaupungin lapsi – 2.37  (Teijo Joutsela)
Silmiesi tähden – 2.19  (Kauko Urhonen)
Puolangan vaarat – 3.04  (Pentti Tuominen)
Aamu Airistolla – 2.22  (Lasse Kuusela)
Revontulten maa – 2.30  (Matti Louhivuori)
Tulipunaruusut – 2.46  (Matti Louhivuori)
Alppiruusu – 2.38  (Esko Rahkonen)
Etana asialla – 2.16  (Eino Katajavuori)
Holmenin kirkko (Kööpenhamina)

| Holmenin kirkko Holmens Kirke |
| --- | --- |
 Kirkko vuonna 2006.
Sijainti:  Kööpenhamina, Tanska
Kirkkokunta:  Tanskan kansankirkko
Hiippakunta:  Kööpenhaminan hiippakunta
Rakentamisvuosi:  1643
Suunnittelija:  Leonhard Blasius (1643) J. C. Ernst (hautakappeli 1708) Ludvig Fenger (1871)
Tyylisuunta:  renessanssi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Holmenin kirkko (tansk. Holmens Kirke) on Kööpenhaminassa sijaitseva renessanssikirkko. Se valmistui vuonna 1643, ja myöhemmin siihen on lisätty kanaalinpuoleinen hautakappeli 1708 ja sakaristo 1873. Rakennuksen vanhimmat osat ovat peräisin ankkurisepän pajasta vuodelta 1563, joka muutettiin kirkoksi 1619. Holmenin kirkon historiallista arvoa korostaa, että se on säästynyt monilta kaupungissa riehuneilta tulipaloilta, minkä vuoksi siellä on tallella paljon alkuperäistä sisustusta.
Kuvia

Kirkkosali
Abel Schrøderin suunnittelema alttaritaulu 1660-luvulta.
Saarnastuoli
Aiheesta muualla

Kuvia tai muita tiedostoja aiheesta Holmenin kirkko (Kööpenhamina) Wikimedia Commonsissa
Humppa!

| Humppa! Eläkeläiset |
| --- | --- | --- |

Kokoelmalevyn tiedot
 Julkaistu: 2001
 Formaatti: CD
 Tyylilaji: humppa
 Kesto: 52.24
 Levy-yhtiö: Союз (Fono)
Eläkeläisten muut julkaisut
| Humppa-akatemia 2000 | Humppa! 2001 | Pahvische 2002 |
Humppa! on Eläkeläisten vuonna 2001 julkaisema kokoelmalevy.
Albumi on julkaistu ainoastaan Venäjällä levymerkillä Союз.
Kappaleet

Orpopojan jenkka – 1.39 (Ian Dury & The Blockheads – Sex & Drugs & Rock'n'roll)
Kuuma humppa – 3.21 (Donna Summer – Hot Stuff)
Elän humpalla – 2.33 (Bon Jovi – Living on a Prayer)
Pyjamahumppa – 2.32 (Roxette – Sleeping in My Car)
Luikurihumppa – 2.19 (Depeche Mode – Personal Jesus)
Humppaa tai kuole – 2.05 (2 Unlimited – No Limit)
Jääkärihumppa – 2.12 (Europe – Final Countdown)
Sortohumppa – 2.24 (J.M.K.E. – Tere Perestroika)
Humppaukaasi – 2.02 (Queen – We Will Rock You)
Jenkkapolkkahumppa – 3.23 (Scooter – Faster, Harder, Scooter)
Päätön humppa – 1.59 (Orchestral Manoeuvres in the Dark – Enola Gay)
Aamupalahumppa – 3.43 (Suzanne Vega – Tom's Diner)
Astuva humppa – 1.55 (Nancy Sinatra – These Boots Are Made for Walking)
Niilo Yli-Vainio tervasi potkukelkkani jalakset – 1.36 (Ministry – Jesus Built My Hot Rod)
Humppalaki – 2.02 (Judas Priest – Breaking the Law)
Kuka humpan seisauttaa? – 2.25 (CCR – Who Will Stop the Rain)
Humppaleka – 2.19 (Elvis Presley – Viva Las Vegas)
Humpataan, jumalauta – 2.04 (Johnny Thunders – Born to Lose)
Humpalle vaan – 3.18 (Slade – Come Feel the Noise)
Savua Laatokalla – 2.28 (Deep Purple – Smoke on the Water)
Humppaan itsekseni – 4.05 (Billy Idol – Dancing with Myself)
Media
Humppamedia – 3.10 (Video)
Hämeen Voima

Hämeen Voima oli Hämeenlinnassa 1906–1918 ilmestynyt sosialidemokraattinen sanomalehti.
Siinä julkaistiin rintamauutisia ja punaisten paikallisesikuntien tiedonantoja sekä muun muassa uutisia Hämeenlinnassa järjestetyistä punaisten sankarihautajaisista. Lehti lakkautettiin kansalaissodan jälkeen, mutta sen seuraajaksi perustettiin 1919 Hämeen Kansa.